钦定古今图书集成/历象汇编/岁功典/第052卷 > 贺新郎〈端午〉 刘克庄
## 钦定古今图书集成/历象汇编/岁功典/第052卷 > 贺新郎〈端午〉 刘克庄

“深院榴花吐。画帘开、彩衣纨扇，午风清暑。儿女纷纷
新结束，时样钗符艾虎。早已有、游人观渡。老大逢场
慵作戏，任白头、年少争旗鼓。溪雨急，浪花舞。　灵均
标致高如许。忆生平、既纫兰佩，又怀椒醑。谁信骚魂
千载后，波底垂涎角黍。又说是、蛟馋龙怒。把似而今
醒到了，料当年、醉死差无苦。”聊一笑，吊今古。